IANOS | POETRY | ΜΟΡΑ | ΔΗΜΗΤΡΗΣ ΠΕΤΡΟΥ - Poets Radio Η Φωνή των Ποιητών
Home / big poets / IANOS | POETRY | ΜΟΡΑ | ΔΗΜΗΤΡΗΣ ΠΕΤΡΟΥ
20 Νοέμβριος Irene Gavala
Η Μικρή Άρκτος και ο IANOS παρουσιάζουν τη νέα ποιητική συλλογή του Δημήτρη Πέτρου με τίτλο Μόρα.
Με τον ποιητή θα συζητήσει ο στιχουργός και εκδότης της Μικρής Άρκτου Παρασκευάς Καρασούλος.
Μόρα: Σύμφωνα με λαϊκές δοξασίες, δαιμονικό πνεύμα με τη μορφή γυναίκας, που εμφανίζεται στον ύπνο και κάθεται πάνω στο στήθος του κοιμισμένου, κρατώντας τον ακίνητο, με σκοπό να του κλέψει την ανάσα. Όσοι αρνούνται τις μεταφυσικές ερμηνείες ονομάζουν το φαινόμενο υπνική παράλυση.
Μόρα, γυναίκα ή όνειρο: Μία ποιητική μυθιστορία του Δημήτρη Πέτρου για τρεις φωνές. Ένα βιβλίο για την απουσία, την απώλεια, το θάνατο, αλλά και για εκείνη την πρώτη ανάσα μετά. Με την ιστορία, την παράδοση και την όμορφη κόρη, να ντύνονται τη νύχτα του ποιητή.
Το βάρος των ανθρώπων
κρατάνε μέσα τους κάτι
από το βάρος των ανθρώπων.
Πάνω στους τοίχους λίγη υγρασία
από τα ξεχασμένα λόγια τους.
τη σκόνη από τον πρώτο έρωτά τους.
Ένα κομμάτι ύφασμα από παλιές ανομολόγητες πράξεις.
Γι’ αυτό και τρίζουν τα πατώματα.
Γι’ αυτό τις νύχτες ακούγονται
βήματα από το ταβάνι,
σαν κάποιος να δυσκολεύεται
να δυσκολεύεται να πάρει ανάσα μέσα
και τ’ ανοιξιάτικα απογεύματα
βγαίνει σφοδρή απ’ το σπασμένο παράθυρο
η φωνή του νοικοκύρη:
Α γυναίκα,
πάλι πικρό τον έψησες.
Πάλι δεν βρίσκω πουκάμισο καθαρό
κι αργήσαμε.
Θα ‘χει τελειώσει ο εσπερινός.
Θ’ αγριοκοιτάζει πάλι ο παππάς.
Στο καφενείο πια τη θέση μου
άλλος την έχει πάρει.
Ο Δημήτρης Πέτρου, γεννήθηκε ΤΟ 1970 στη Δράμα. Στη Μικρή Άρκτο έχει εκδώσει τις δύο προηγούμενες ποιητικές του συλλογές Χωματουργικά (2016) και Α΄ Παθολογική (2013).